*NACRT*

*Na osnovu člana 8. Zakona o principima lokalne samouprave u F BiH („Službene novine F BiH“, broj: 49/06) i člana 17. Statuta općine Doboj Istok («Službene novine općine Doboj Istok“, broj 05/08), Općinsko vijeće Doboj Istok na sjednici održanoj dana \_\_\_\_\_\_\_\_\_\_\_ 2017. godine donosi*

***ODLUKU***

***o uslovima i postupku dodjele sredstava udruženju građana***

***I OPĆE ODREDBE***

*Član 1.*

*Ovom Odlukom se reguliše dodjela novčanih sredstava sa kojima općina Doboj Istok raspolaže, a koja su namjenskom pozicijom određena u općinskom budžetu, vodeći računa o: korisnicima, svrhi i postupku za dodjelu sredstava udruženju građana.*

***II KORISNICI***

*Član 2.*

*Pravo na dodjelu sredstava imaju udruženja građana koji ispunjavaju slijedeće uslove i to:*

*- da su registrovana kod nadležnog državnog organa*

*- da je područje djelovanja je općina Doboj Istok*

*- da ima izabrane legalne organe upravljanja i rukovođenja i da su u prošloj godini održali najmanje jednu sjednicu svi organi koji su izabrani*

*- da su opravdali sredstva koja su dobili od općine Doboj Istok u posljednje dvije godine*

*- da su na zahtjev općinskih organa učestovali u radu radnih tijela kada je to bilo u interesu općine Doboj Istok i*

*- da su se odazivali pri održavanju svečanih manifestacija organizovanih od strane općine ili mjesne zajednice.*

***III SVRHA***

*Član 3.*

*Dodjela sredstava može se dodijeliti udruženju građana u slijedeće svrhe i to:*

*- za obavljanje programskih aktivnosti udruženja građana vezano za projekte ili programe: socijalne potrebe svojih članova, unapređenja i zaštite okoline, civilne zaštite, obrazovne, kulturne ili sporske aktivnosti, infrastrukture, komunikacija i sl.*

*Član 4.*

*Dobivena sredstva, kao grant udruženju građana, udruženje može da koristi za adminitrativno-tehničke potrebe (zakupnina prostorija, komunalne naknade, telefon, kancelarijski materijal i sl.) do 30% dodjeljenih sredstava, a ostalo za projekte i programme određene članom 3. ove Odluke.*

*Izuzetak su udruženja koja su zakonom proglašena kao udruženja od posebnog interesa ( boračka udruženja i Crveni križ ), ako sredstva koriste za potrebe koji su od značaja za općinu Doboj Istok do visine potrebnih sredstava.*

*Ako u toku godine ne mogu da utroše dodjeljenja sredstva, dužna su ih da vrate.*

*Član 5.*

*Sredstva koja se dodjeljuju na osnovu zahtjeva udruženja, jednom udruženju se može dodjeliti najviše dva puta u toku godine u iznosu koji odredi općinski načelnik, a ne većem iznosu od 3.000 KM pojedinačno, odnosno ukupno 5.000KM godišnje.*

***IV POSTUPAK***

*Član 6.*

*Sredstva se dodjeljuje na osnovu podnesenih zahtjeva.*

*Zahtjev se podnosi Općinskom načelniku, a postupak vodi nadležna služba za branilačko-invalidsku zaštitu i opću upravu.*

*Odluke o dodjeli sredstava realizuje nadležna služba za finansije.*

*Član 7.*

*Odluku o dodjeli sredstava donosi općinski načelnik ili lice koje on odredi.*

*Na odluku iz prethodnog stava može se izjaviti prigovor općinskom načelniku u roku od 8. dana od dana donošenja odluke.*

*Odluka o prigovoru je konačna.*

*Član 8.*

*Zahtjevi se razmatraju po redoslijedu podnošenja i važe samo za godinu u kojoj su podneseni.*

*Član 9.*

*Sva udruženja koja su dobila sredstva dužna su do 15. februara naredne godine da podnesu izvještaj o utrošenim sredstva i prilože račune ili druge dokaze kojima pravdaju utrošena sredstva Općinskoj službi nadležnoj za financije. Nadležna služba podnosi Izvještaj o utrošku dodjeljenih sredstava udruženju građana Općinskom vijeću Doboj Istok na razmatranje i usvajanje.*

***V PRELAZNE I ZAVRŠNE ODREDBE***

*Član 10.*

*Zahtjevi za dodjelu sredstava koji su podneseni do stupanja na snagu ove Odluke rješavat će se po odredbama ove Odluke*

*Član 11.*

*Ova odluka stupa na snagu danom donošenja i ista će se objaviti u « Službenim novinama općine Doboj Istok».*

*BOSNA I HERCEGOVINA OPĆINSKI NAČELNIK,*

*FEDERACIJA BOSNE I HERCEGOVINE*

*TUZLANSKI KANTON Kemal Bratić*

*OPĆINA DOBOJ ISTOK*

***O P Ć I N S K I N A Č E L N I K***

*Broj: 01-05- \_\_\_\_\_\_\_/17*

*Datum: \_\_.12. 2017. godine*

# *O B R A Z L O Ž E NJ E*

***Odluke******o uslovima i postupku dodjele sredstava udruženju građana***

## *I PRAVNI OSNOV*

*Odredbama člana 8. Zakona o principima lokalne samouprave u F BiH („Službene novine F BiH“, broj: 49/06) propisano je da Jedinica lokalne samouprave ima vlastite nadležnosti ustanovljene ustavom i zakonom i ima pravo baviti se svim pitanjima od lokalnog značaja koja nisu isključena iz njene nadležnosti, niti dodjeljena u nadležnost neke druge vlasti na osnovu ustava i zakona i*

*Članom 17. tačka 2. Statuta općine Doboj Istok („Službene novine općine Doboj Istok“, broj 5/08) propisano je da Općinsko vijeće u okviru svoje nadležnosti donosi Odluke i druge opće akte kojima uređuje pitanja iz samoupravnog djelokruga Općine.*

### *II RAZLOZI DONOŠENJA*

*Zakon o udruženjima i fondacijama F BiH („Službene novine F BiH“ broj 45/02) regulisao je između ostalog da imovinu udruženja i fondacije čine i sredstva dodjeljena iz budžeta i da nadzor nad namjenskim korišćenjem i raspolaganjem sredstava udruženja ili fondacije vrši organ udruženja ili fondacije određen statutom udruženja.*

*Cilj ove Odluke je da se unaprijedi rad udruženja, da udruženja što više koriste stredstva za svoje projekte i da na neki način stimulišemo udruženja građana da učestvuju u radu radnih tijela općine Doboj Istok i prisustvovanju svečanim manifestacijama na području općine Doboj Istok..*

*Ovaj Nacrt Odluke reguliše dodjelu novčanih sredstava sa kojima općina Doboj Istok raspolaže, a koja su namjenskom pozicijom određena u općinskom budžetu, vodeći računa o: korisnicima, svrhi i postupku za dodjelu sredstava udruženju.*

*Na osnovu gore izloženog predlažem Općinskom vijeću općine Doboj Istok da donese Odluku o o uslovima, kriterijima, svrha i načinu dodjele sredstava udruženju građana u Općinskom vijeću općine Doboj Istok u predloženom tekstu.*

*PREDLAGAČ:*

#### OPĆINSKI NAČELNIK